|  |  |  |
| --- | --- | --- |
|  | HANGYA SZÖVETKEZETEK EGYÜTTMŰKÖDÉSEHANGYA Co-operatives Association | **HANGYA** |

# H-1075 Budapest, Károly körút 5/a., Tel: +36-1/413-1911 Fax:+36-1/342-5723

# E-mail: hangyaszov@gmail.com

# Honlap: [www.hangyaszov.hu](http://www.hangyaszov.hu)

**Nyilatkozat**

A HANGYA Szövetkezetek Együttműködése üdvözli, hogy a 2022. november 7.-én az EU által elfogadott Stratégiai Terv a termelői közösségeket kiemelten kezeli. Külön is üdvözli a ugyan ma még kidolgozás alatt álló feltételek mellett - kedvezményezettjei lehetnek a 2023-27 évi támogatási ciklusnak.

Pozitív lépésnek tekinti a közösségünk, hogy a termelői közösségek számos tervezett intézkedésnél nem csupán pályázati jogosultságot kapnak, de sikeres pályázat esetén a támogatásuk intenzitása 10 %-al magasabb. Meggyőződésünk ugyanakkor az, hogy a jogosultság megállapításának korábbi módszere felülvizsgálandó, mert a tagok egyenkénti jogosultsági feltétel vizsgálata hátrányos helyzetet eredményez.

Fontos adminisztrációs teher csökkentése lehet, ha az állami elismerés a termelői közösség számára alanyi jogosultságot nyitna meg a fejlesztési források odaítélésénél. Így például reálisnak tartanánk az elismert termelői csoportok öntözési közösségként való elismerését.

A szövetkezeti alapú termelői együttműködések kiemelt kezelését jelentené a kidolgozásra kerülő Vidékfejlesztési Programban, ha a fejlesztési jogcímek esetén a teljes keret egy meghatározott hányada kifejezetten a termelői együttműködések számára specifikálva kerülne meghirdetésre. Ez különösen igaz a „Mezőgazdasági üzemek fenntarthatósági fejlesztése” jogcím, és a termékpálya mentén történő elmozdulás, az „Élelmiszerfeldolgozás fejlesztése a mezőgazdasági üzemen belül” illetve ’kívül” intézkedések esetében.

A HANGYA felhívja figyelmet arra is, hogy a termelői együttműködés nem csak az öntözés terén, hanem további területeken lehetne megoldása az előrelépésnek, így az intézkedések széles spektruma lehetőséget kínál az eddig a támogatási kereteken kívül eső tevékenységhez. Neki kezdhetnénk gépkörök létesítéséhez, vagy CO2 megtakarítással járó kimutatások rendszerszintű kidolgozásához, hogy csak a legjelentősebb javaslatainkat ajánljuk a döntéshozók figyelmébe.

A HANGYA által szervezett 2022. december 9.-i konferencia részvevői megerősítik készségüket a kormányzattal való partnerségre a 2023-27 évi támogatási ciklus pályázati kiírásainak véglegesítésében, hogy azok a termelői közösségek megerősödésén keresztül elősegítsék az ágazat versenyképességét, a vidék népességmegtartó erejét.

**Budapest, 2022. december 9.**

 **(Naszvadi Endre)**

 **elnök**